《丁卯清明约邓致道游阳华》
宋代·李长庚

我来挈挈倦尘沙，下马无心更忆家。
不怨客中逢熟食，只知玉里是生涯。
花边顿觉春光老，柳外还惊日脚斜。
甚欲与君寻胜去，何妨着脚到阳华。

作者简介：宋道州江华人，一作宁远人。高宗绍兴二十四年进士。历官五十年，仕至朝议大夫。廉洁自守，不事生产，惟积书数千卷。卒年八十六。有《冰壶集》。